Brazilska revolucija 1930.
<s>Brazilska revolucija 1930. godine (portugalski: Revolução de 1930) je bio vojni pokret kojeg su započele federalne države Minas Gerais, Paraíba i Rio Grande do Sul, a koji je kulminirao pučem u kojem je svrgnuta Prva Brazilska Republika.</s><s>Prva Republika je godinama patila zbog državne café com leite politike temeljem kojem su gospodarski dominantne države São Paulo i Minas Gerais krojile državnu politiku na oligarhijskom načelu.</s><s>Godine 1929., paulisti su dokinuli dogovor s mineirosima tako što su podržali svog kandidata, Júlija Prestesa, za kandidata na izborima 1930. godine.</s><s>Reakcija guvernera Minas Geraisa, Antônija Carlosa Ribeira de Andrade, bila je da na izborima podrži opozicijskog kandidata Getúlija Vargasa.</s>

<s>Izbori su održani 1. ožujka 1930. godine i, očekivano, pobjedu je odnio Prestes, kojega je podržavao i tadašnji predsjednik Washington Luís, također paulist.</s><s>Situacija nakon izbora se postepeno pogoršavala te je 3. listopada, u 17:25, došlo do početka revolucije u državi Rio Grande do Sul.</s><s>Revolucija se brzo proširila te je došlo do svrgavanja čak osam federalnih vlada u vrlo kratkom vremenu.</s><s>Izabrani predsjednik Prestes je protjeran iz zemlje, a 24. listopada je došlo do svrgavanja predsjednika Luísa.</s><s>Vlast je preuzela Privremena vojna junta, a Prva Brazilska Republika je došla do svog kraja.</s>

<s>Junta je bila na vlasti jako kratko, do 3. studnog iste godine, kada je vlast preuzeo Getúlio Vargas.</s><s>Taj se datum smatra službenim krajem revolucije i Prve Republike, odnosno početkom perioda koji će dobiti naziv Vargasova era (odnosno od 1937. godine Estado Novo).</s>

<s>1930
Pučevi
Revolucije
Revolucija 1930</s>

